**Continue to Zero *ทำต่อเนื่อง อย่างจริงจัง มุ่งมั่นกำจัด ให้สิ้นยาเสพติด***

***การเผาทำลายยาเสพติดของกลางทั้งสิ้นกว่า 20 ตัน***

*อย. และหน่วยงานภาคีเครือข่ายกว่า 13 องค์กร ร่วมปฏิบัติการ* Continue toZero *ทำต่อเนื่องอย่างจริงจัง มุ่งมั่นกำจัด ให้สิ้นยาเสพติด ที่มีน้ำหนักยาเสพติดของกลางรวมทั้งสิ้นกว่า 20 ตัน จาก 41,800 คดี   
ณ คลังยาเสพติดของกลาง ตึกสำนักงานคณะกรรมการอาหารและยา*

***นายแพทย์ณรงค์ อภิกุลวณิช เลขาธิการคณะกรรมการอาหารและยา******และนายธนากร คัยนันท์   
ที่ปรึกษาการป้องกันและปราบปรามยาเสพติด สำนักงานคณะกรรมการป้องกันและปราบปรามยาเสพติด (สำนักงาน ปปส.)*** *ร่วมกันแถลงต่อสื่อมวลชนว่า สำนักงานคณะกรรมการป้องกันและปราบปรามยาเสพติด สำนักงานตำรวจแห่งชาติ กรมวิทยาศาสตร์การแพทย์ กองทัพบก และสำนักงานคณะกรรมการอาหารและยา (อย.) ร่วมกันตรวจสอบยาเสพติดของกลางเกี่ยวกับเลขคดี ชนิดของยาเสพติดและน้ำหนักของยาเสพติด พร้อมสุ่มตัวอย่างโดยเจ้าหน้าที่จากกรมวิทยาศาสตร์การแพทย์ เพื่อเป็นการยืนยันว่ายาเสพติดของกลางที่จะนำไปทำลายเป็นยาเสพติดจริง เมื่อได้รับการตรวจสอบยืนยันโดยคณะทำงานทำลายยาเสพติดให้โทษของกลางด้านตรวจรับแล้ว   
ยาเสพติดของกลางจะถูกส่งมอบให้คณะทำงานทำลายยาเสพติดของกลางด้านขนย้าย ในวันที่ 26 มิถุนายน 2567   
เพื่อขนยาเสพติดของกลางดังกล่าวไปยังสถานที่ทำลาย ณ บริษัท อัคคีปราการ จำกัด (มหาชน) นิคมอุตสาหกรรมบางปู จังหวัดสมุทรปราการ ในเวลา 11.00 น. โดยมี****นายสมศักดิ์ เทพสุทิน รัฐมนตรีว่าการกระทรวงสาธารณสุข เป็นประธาน*** *ปล่อยขบวนรถขนย้ายยาเสพติดของกลาง และในเวลา 14.20 น. จะมีพิธีเผาทำลายยาเสพติดของกลาง ณ บริษัท   
อัคคีปราการ จำกัด (มหาชน) นิคมอุตสาหกรรมบางปู จังหวัดสมุทรปราการ โดยมี* ***นายแพทย์โอภาส การย์กวินพงศ์ ปลัดกระทรวงสาธารณสุข เป็นประธาน*** *เพื่อสร้างความเชื่อมั่นให้ประชาชนว่ายาเสพติดเหล่านี้จะไม่ถูกนำกลับมาหมุนเวียนในวงจรการกระทำผิด รวมถึงตอกย้ำให้เห็นถึงความมุ่งมั่น จริงจัง ในการปฏิบัติการตามนโยบายของรัฐบาล  
ในการต่อสู้กับปัญหายาเสพติด เพื่อประชาชนไทยและสังคมโลก*

*สำหรับการทำลายยาเสพติดของกลางครั้งนี้ เป็น****ปฏิบัติการ* Continue toZero** *ทำต่อเนื่อง อย่างจริงจังมุ่งมั่นกำจัด ให้สิ้นยาเสพติด* *จากคลังยาเสพติดของสำนักงานคณะกรรมการอาหารและยา จำนวนรวมทั้งสิ้นกว่า 20 ตัน จาก 41,800 คดี โดยมีเมทแอมเฟตามีน (ยาบ้า) มากที่สุดกว่า 16,664 กิโลกรัม รองลงมา ได้แก่ เมทแอมเฟตามีน   
(ยาไอซ์) เฮโรอีน เอ็มดีเอ็มเอ โคคาอีน ไ*ดเมทิลแอมเฟตามีน *และยาเสพติดอื่น ๆ ตามลำดับ ซึ่งจะเห็นได้ว่าการนำ  
ยาเสพติดทั้งหมดไปทำลายจะไม่เหลือคงค้างในคลังยาเสพติดอีกต่อไป*

***\*\*\*\*\*\*\*\*\*\*\*\*\*\*\*\*\*\*\*\*\*\****

***วันที่เผยแพร่ข่าว 25 มิถุนายน 2567*  *แถลงข่าว 35 / ปีงบประมาณ พ.ศ.* 2567**